В училището на Андреа се усвояват основни познания от китайската **философия** и **медицина**, познания за енергийните меридиани и точки, техники за прилагане на шиацу терапията, преодоляват се неосъзнати вътрешни блокажи. Този практически семинар може да бъде описан и като път на себеопознаване.

По време на неговите уроци се работи по двойки и осъзнаваш, че най-щастлив и пълноценен човек се чувства, когато **помага** на другите да **постигнат** **баланс, здраве и радост**. Урокът по шиацу терапия започва с Чигун движения, които успокояват енергията ни и помагат да спрем потока на мислите си, за да се концентрираме върху вътрешните си усещания. След това започва усвояването на техниките – диагностициране на енергийния поток в тялото на другия, лек натиск върху различни центрове, за да му помогнем да включи собствения си механизъм за хармонизиране. През цялото време сме допрени до човека, с когото работим. Според Андреа докосването успокоява енергията на другия, a eфектът от терапията спомага за абсолютно пречистване и хармонизиране на тялото и духа.

Отзиви:

**Синиша Веселинович, кинезитерапевт:**

*«Казвам се Синиша Веселинович, на 41г, кинезитерапевт съм по професия с дългогодишен стаж. В практиката си прилагам различни техники, както западни, така и източни, в това число и шиацу. За Андреа Виторио Абба, както и за училището за шиацу разбрах от позната и реших да се запиша, тъй като от много време имам желание да се усъвършенствам в тази техника. Всяко занятие при Андреа е малък празник, заради хубавата му енергия, спокоен характер и стил на преподаване, както и заради познанията, които той щедро споделя с нас. Всяка сесия има стриктна структура и тема по която се работи, като умело се преплитат теоретичната част с практическата, а в същото време се прокарват елементи на Ци Гун, както и други негови познания от психология, медицина, кранио-сакрална терапия и прочее.*

*За мен лично това е изключително полезно, защото допълва и опреснява моите познания и ми помага да съм още по-полезен за моите клиенти с които работя, а и за самият мен. «*

***Красимир Проданов, списание “Усури”***

*Източните практики се допълват с много познание за нуждите на тялото, за въздуха, водата и храната, от които се нуждаем. Андреа събужда в нас умението да живеем. Обръща просто огледалото и ние съзираме в него собствената си душа – съвършенството й, но понякога и болката; красотата, а също объркването, несполуката.*

*Чрез тай чи, шиацу, също ци гун ние правим първата крачка към себе си, напомня Андреа. Баланса на мислите и желанията обаче допълваме с хората около нас, с природните картини, с думите и книгите.*

*Всички сетива имат нужда от своята храна, затова практиката на спагетите води до това, че след всичката храна за духа ще нахраним и тялото с паста в компанията на чаша българско вино.*

Кукички:

Вероятно в момента у вас възникват въпроси или дори неодържимо желание да научите повече, да се свържете с Андреа. Бъдете така добри!

Видео (YouTube) канал:

<https://www.youtube.com/channel/UC2P_wX7GiuJq1eIq2ZkLndQ>

и Социална (FaceBook) група:

<https://www.facebook.com/AbbAandreavittorio>

Окуражаваме ви да търсите и да питате. Любопитството е благодат и ще бъде възнаградено богато. Ако търсите удобен момент да направите всички онези здравословни промени, които тялото тихо, но ясно ви нашепва - възползвайте се:)

Екипът на BoBee

“Всяко нещо, по гениален начин”

*Bee all you can bee*